El Teatre Serrano acull els Premis Literaris Ciutat de Gandia de 2023
20 novembre 2023

## El Teatre Serrano acull els Premis Literaris Ciutat de Gandia de 202320 novembre 2023Última actualització: 20 novembre 2023

![](../gestion/img/99f5836f31e26016d3765a735f9f983153f900b1869b63774bfef37de2a55c95.jpg)  
  

El Teatre Serrano de Gandia va acollir aquest dissabte la festa de les lletres gandianes amb els lliuraments dels **Premis Literaris Ciutat de Gandia**, considerats un dels guardons més importants i prestigiosos en la nostra llengua.

Així, **Eduard Olesti**, per **'Un cowboy crepuscular'** va recollir el guardó com guanyador del **LX PREMI AUSIÀS MARCH DE POESIA**. Per la seua banda, **Laia Fàbregas, amb 'El silenci dels astronautes'**, va arreplegar el **XLV PREMI JOANOT MARTORELL DE NARRATIVA.**

A més, tal com ja es va anunciar, l'Institut Municipal d'Arxius i Biblioteques (IMAB) va concedir el **premi Joan Roís de Corella a la Trajectòria Literària a Josep Piera**.

La gala va comptar amb la presència de l'**alcalde de Gandia, José Manuel Prieto**, acompanyat per la **regidora de l'IMAB, Balbina Sendra** i altres membres de la corporació municipal.